smcproject/ml-wiki-sentences huggingface dataset:
അതിനാൽ ആ നാട്ടുകാരിയായ മാത ഹാരിയ്ക്ക് ദേശാതിർത്തികൾ കടന്ന് സ്വതന്ത്രമായി സഞ്ചരിക്കാനായി.
യുദ്ധമേഘകൾ ഒഴിവാക്കി ഫ്രാൻസിനും നെഥർലാൻഡ്സിനുമിടയിൽ ബ്രിട്ടണും സ്പെയിനും വഴി അവർ സഞ്ചരിച്ചു.
അവരുടെ ആ യാത്രകൾ ശ്രദ്ധിക്കപ്പെട്ടു.
ഒരവസരത്തിൽ ബ്രിട്ടീഷ് രഹസ്യാന്വേഷകർ ചോദ്യം ചെയ്തപ്പോൾ, ഫ്രെഞ്ച് രഹസ്യാന്വേഷക വിഭാഗത്തിനുവേണ്ടി പ്രവർത്തിക്കുന്നതായി അവർ സമ്മതിച്ചു.
എന്നാൽ ഫ്രെഞ്ച് അധികാരികൾ ഇത് നിഷേധിച്ചു.
തന്റെ പ്രാധാന്യം പെരുപ്പിച്ചു കാട്ടാനായി മാത ഹാരി കരുതിക്കൂട്ടി നുണ പറഞ്ഞതോ, ഈ വെളിപ്പെടുത്തലിന്റെ  രാഷ്ട്രീയപ്രത്യാഘാതങ്ങൾ ഭയന്ന് ഫ്രെഞ്ചുകാർ അത് നിഷേധിച്ചതോ എന്നു വ്യക്തമല്ല.
മാഡ്രിഡിലെ ജർമ്മൻ സൈനികസ്ഥാനപതി, 1917 ജനുവരിയിൽ ബെർലിനിലേയ്കയച്ച ചില റേഡിയോ സന്ദേശങ്ങളിൽ‍, എച്ച്-21 എന്ന രഹസ്യപ്പേരുള്ള ഒരു ജർമ്മൻ ചാരന്റെ സേവനങ്ങൾ ചെയ്ത പ്രയോജനത്തെക്കുറിച്ച് പരാമർശമുണ്ടായിരുന്നു.
ഫ്രെഞ്ച് അധികാരികൾ ഈ സന്ദേശങ്ങൾ പിടിച്ചെടുക്കുകയും അവയിൽ പരാമർശിക്കപ്പെടുന്ന വ്യക്തി മാത ഹാരിയാണെന്ന് കണ്ടെത്തുകയും ചെയ്തു.
എന്നാൽ ഫ്രെഞ്ചുകാർ മുന്നേ ഭേദിച്ചതെന്ന് ജർമ്മൻകാർക്ക് അറിയാമായിരുന്ന ഒരു രഹസ്യഭാഷാവ്യവസ്ഥയിലാണ് ഈ സന്ദേശങ്ങൾ എന്നതിനാൽ, അവ കെട്ടിച്ചമച്ചതാണെന്ന് കരുതുന്ന ചരിത്രകാരന്മാരുമുണ്ട്.
മാത ഹാരിയുടെ വധം(1920-ലെ ചലച്ചിത്രത്തിൽ)
1917 ഫെബ്രുവരി 13-ആം തിയതി, പാരിസിലെ പ്ലാസാ അഥീനി ഹോട്ടലിലെ അവരുടെ മുറിയിൽ നിന്ന് മാത ഹാരിയെ അറസ്റ്റു ചെയ്തു.
വിചാരണയിൽ അവർക്കെതിരായി ഉന്നയിക്കപ്പെട്ട ആരോപണം, ജർമ്മനിക്കുവേണ്ടി ചാരവൃത്തി നടത്തി, 50,000 ഫ്രെഞ്ച് സൈനികരുടെ മരണത്തിന് കാരണക്കാരിയായി എന്നതായിരുന്നു.
കുറ്റക്കാരിയെന്ന് കണ്ട്, 1917 ഒക്ടോബർ 15-ആം തിയതി, 41-ആമത്തെ വയസ്സിൽ അവരെ വെടിവച്ചു കൊന്നു.
"അപകടം പിടിച്ച പെണ്ണ്" (Femme Fatale) എന്ന ജീവചരിത്രത്തിൽ, മാത ഹാരി ഇരട്ട ഏജന്റ് ആയിരുന്നില്ലെന്ന് പാറ്റ് ഷിപ്പ്മാൻ വാദിച്ചിട്ടുണ്ട്.
ഫ്രെഞ്ച് പ്രതി-രഹസ്യാന്വേഷണവിഭാഗത്തിന്റെ തലവൻ ഗിയോർഗസ് ലാഡൂക്സിന്റെ പരാജയങ്ങൾക്ക് അവരെ ബലിയാടാക്കുകയായിരുന്നെന്ന് ഷിപ്പ്മാൻ വാദിക്കുന്നു.
മാത ഹാരിയെ ഫ്രെഞ്ച് രഹസ്യാന്വേഷണ വിഭാഗത്തിലേയ്ക്ക് തെരഞ്ഞെടുത്തത് ലാഡൂക്സ് ആയിരുന്നു.
ലാഡൂക്സ് തന്നെ പിന്നീട് ഇരട്ട ഏജന്റ് എന്ന ആരോപണത്തിൽ അറസ്റ്റു ചെയ്യപ്പെട്ടു.
മാത ഹാരിയുടെ കേസിന്റെ പ്രമാണങ്ങൾ 100 വർഷത്തേയ്ക്ക് മുദ്രവയ്ക്കപ്പെട്ടിരിക്കുന്നതിനാൽ, ഇതിന്റെ യാഥാർത്ഥ്യം അജ്ഞാതമായിരിക്കുന്നു.
പരിണാമം, കിം‌വദന്തികൾ
മാത ഹാരിയുടെ ശരീരം ഏറ്റുവാങ്ങാൻ കുടുംബാംഗങ്ങൾ ആരും മുന്നോട്ടുവരാൻ ഇല്ലാതിരുന്നതിനാൽ അത് വൈദ്യഗവേഷണത്തിനായി മാറ്റി വച്ചു.
അവരുടെ ശിരസ്, പാരീസിലെ ശരീരഘടനയുടെ മ്യൂസിയത്തിൽ സൂക്ഷിക്കപ്പെട്ടിരുന്നു.
എന്നാൽ 2000 ആണ്ടിൽ അത് കാണാതായിരിക്കുന്നതായി അറിഞ്ഞു.
മ്യൂസിയം മറ്റൊരു കെട്ടിടത്തിലേയ്ക്കു മാറിയ 1954-ൽ അത് അപ്രത്യക്ഷമായതായി കരുതപ്പെടുന്നു.
1918-ലെ രേഖകളിൽ, ബാക്കി ശരീരഭാഗങ്ങളും മ്യൂസിയത്തിന് കൈമാറ്റം ചെയ്തതായി സൂചനയുണ്ടെങ്കിലും അവയും കണ്ടെത്തപ്പെട്ടിട്ടില്ല.
ഒരു പഴയ മാദകനർത്തകി ചാരവൃത്തിയുടെ പേരിൽ വധിക്കപ്പെട്ടെന്നതു തന്നെ പല കിം‌വദന്തികൾക്കും അവസരമൊരുക്കി.
അവയിലൊന്ന്, ആരാച്ചാർക്ക് അവർ ഒരു "പറക്കും ചുംബനം" (flying kiss) സമ്മാനിച്ചുവെന്നായിരുന്നു.
പൂർവകാമുകന്മാരിൽ ഒരാളും, വധശിക്ഷയുടെ ദൃക്സാക്ഷിയുമായിരുന്ന തന്റെ വക്കീലിനെയാവാം ആ ചുംബനത്തിൽ അവർ ലക്ഷ്യമാക്കിയത്.
"നന്ദി മോൺസിയോർ" എന്നായിരുന്നു അവരുടെ അന്ത്യമൊഴി എന്നും ഊഹിക്കപ്പെട്ടു.
"ഞാൻ വേശ്യയായിരുന്നു, വഞ്ചകിയായിരുന്നില്ല" എന്ന് അവർ പറഞ്ഞതായും പറയപ്പെടുന്നു.
വെള്ളിത്തിരയിൽ
മാതഹാരിയുടെ ചരിത്രം ഒന്നിലേറെ ചലച്ചിത്രങ്ങളുടെ വിഷയമായിട്ടുണ്ട്.
1931-ൽ ജോർജ് ഫിറ്റ്സ്‌മൗറീസ്  സം‌വിധാനം ചെയ്ത ചിത്രത്തിൽ മാത ഹാരിയായി അഭിനയിച്ചത് പ്രസിദ്ധനടി ഗ്രെറ്റ ഗാർബോ ആയിരുന്നു.
തുടർന്ന്  1985 ൽ പുറത്തിറങ്ങിയ ചിത്രം ജോയൽ സിസ്കിന്റെ കഥയിൽ ജോൺ ഹാരിംഗ്ടൺ സം‌വിധാനം നിർവ്വഹിച്ചു.
സിൽവിയ ക്രിസ്റ്റൽ മാത ഹാരിയായി വേഷമിട്ടു.
മാത ഹാരി എന്നതിന് മലയ ഭാഷയിൽ, സൂര്യൻ (പകലിന്റെ കണ്ണ്) എന്നാണ് അർത്ഥമെന്ന് പറയപ്പെടുന്നു.
അവലംബം 1 2 ലോകത്തെ മാറ്റിമറിച്ച 300 വനിതനകൾ, ബ്രിട്ടാണിക്കാ വിജ്ഞാനകോശം ↑ മാതൃഭൂമി ഹരിശ്രീ 2005 ജനുവരി 29 പേജ് 9 ↑ www.praamsma.org Archived 2007-01-22 at the Wayback Machine .
- Mata Hari 1 2 3 Article of the About.com Internet site 1 2 3 4 5 6 7 8 9 1 2 ട്രൂ ടി.വി. ക്രൈം ലൈബ്രറി Mata Hari ↑ The Spy Who Never Was , by Julia Keay, published by Michael Joseph Ltd, 1987 ↑ ↑ www.crimelibrary.com - Mata Hari is Born ↑ http://www.imdb.com/title/tt0089565/
മാണ്ഡ്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ്
മാണ്ഡ്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് ചുരുക്കത്തിൽ MIMS എന്നറിയപ്പെടുന്ന കർണാടക ഗവൺമെന്റിന്റെ കീഴിൽ സ്വയംഭരണാധികാരമുള്ള ഒരു മെഡിക്കൽ കോളേജാണ്.
ബെംഗളൂരു - മൈസൂരുവിലെ ദേശീയപാത 275 ൽ ബാംഗ്ലൂരിൽ നിന്ന് 90 കിലോമീറ്ററും മൈസൂരുവിൽ നിന്ന് 46 കിലോമീറ്ററും അകലെയാണ് ഇത് സ്ഥിതിചെയ്യുന്നത്.
കർണാടക സർക്കാർ നടത്തുന്ന ഈ സ്ഥാപനം ബാംഗ്ലൂരിലെ രാജീവ് ഗാന്ധി യൂണിവേഴ്സിറ്റി ഓഫ് ഹെൽത്ത് സയൻസസുമായി അഫിലിയേറ്റ് ചെയ്തിരിക്കുന്നു.
2005 ൽ ആരംഭിച്ച ഈ സ്ഥാപനത്തിലേയ്ക്കുള്ള ആദ്യ ബാച്ച് വിദ്യാർത്ഥികൾ 2006 ൽ പ്രവേശനം നേടി.
2010 - 2011 വർഷങ്ങളിൽ പ്രവേശനം നേടിയ പ്രീ, പാരാ ക്ലിനിക്കൽ വിഷയങ്ങൾ ഉൾപ്പെടെ ബിരുദാനന്തര ബിരുദ വിദ്യാർത്ഥികളുടെ ഒന്നാം ബാച്ച് 2010 - 2011 ൽ ആരംഭിച്ചു.
മെഡിക്കൽ കോളജും അതിന്റെ അനുബന്ധ സ്ഥാപനങ്ങളും 25 ഏക്കർ വിസ്തൃതിയുള്ള കാമ്പസിലാണ് ഹൈവേയോട് ചേർന്നാണ് സ്ഥിതി ചെയ്യുന്നത്.
550 കിടക്കകളുള്ള ആശുപത്രിയാണ് കോളേജിനുള്ളത്.
ഫാക്കൽറ്റികൾക്കും സ്റ്റാഫുകൾക്കുമായി റെസിഡൻഷ്യൽ ക്വാർട്ടേഴ്‌സും ബിരുദ, ബിരുദാനന്തര ബിരുദ വിദ്യാർത്ഥികൾക്കായി പ്രത്യേകം പുരുഷ-വനിതാ ഹോസ്റ്റലുകളും ഈ ക്യാമ്പസിൽ ഉണ്ട്.
കോവിഡ് -19 മഹാമാരിയുടെ പശ്ചാത്തലത്തിൽ മിംസിൽ ഒരു കോവിഡ് -19 ലാബ് സ്ഥാപിക്കപ്പെട്ടു.
കൊറോണ വൈറസ് ബാധിച്ച ഗർഭിണികളിൽ നിന്ന് ആരോഗ്യമുള്ള 107 കുഞ്ഞുങ്ങളെ പ്രസവിച്ചതിന്റെ പേരിലും മിംസ് വാർത്തകളിൽ ഇടംപിടിച്ചിരുന്നു.
അവലംബം ↑ 1 2 ↑ ↑ ↑ ↑ ↑ ↑ ↑ ↑ ↑ {{ cite news }} :  CS1 maint: unrecognized language ( link )
മാണ്ഡ്യ ജില്ല ഇംഗ്ലീഷ് വിലാസം https://ml.wikipedia.org/wiki/Mandya_District
ഇന്ത്യൻ സംസ്ഥാനമായ കർണാടകത്തിലെ ഒരു ജില്ലയാണ് മണ്ഡ്യ 1939-ൽ രൂപീകൃതമായ മണ്ഡ്യ ജില്ലയിലെ പ്രധാന പട്ടണം മണ്ഡ്യ ആണ്.
2011-ജില്ലാ ജനസംഖ്യ 18,08,680 ആയിരുന്നു ഭൂമിശാസ്ത്രം
തെക്ക് മൈസൂർ ജില്ല , പടിഞ്ഞാറ് ഹാസൻ ജില്ല , വടക്ക് തുംകൂർ ജില്ല , കിഴക്ക് രാംനഗർ ജില്ല എന്നിവയാണ് അതിർത്തികൾ.
മാതംഗലീല ഇംഗ്ലീഷ് വിലാസം https://ml.wikipedia.org/wiki/Mathangaleela
ആനയുടെ ഉത്പത്തിവിവരങ്ങളും ഗജചികിത്സാക്രമങ്ങളും മറ്റും അടങ്ങിയ ഒരു സംസ്കൃത ഗ്രന്ഥമാണ് മാതംഗലീല .
തിരുമംഗലത്തു നീലകണ്ഠൻ മൂസ്സ് ആണ് ഈ ഗ്രന്ഥത്തിന്റെ രചയിതാവ് .
ഗജലക്ഷണ ശാസ്ത്രം എന്ന പ്രാചീന ഗ്രന്ഥത്തെ അടിസ്ഥാനമാക്കിയാണ് ഇത് എഴുതിയിട്ടുള്ളത്.
മാതംഗം എനാൽ ആനയെന്നാണ് അർഥം.
ആനയെ സംബന്ധിച്ച ശാസ്ത്രത്തെ മാതംഗലീല എന്നുപറയുന്നു.
1942-ൽ ട്രാവൻകൂർ യൂണിവേഴ്‌സിറ്റി പ്രസിദ്ധീകരിച്ചിട്ടുണ്ട്.
മാതംഗലീല ഗജരക്ഷണശാസ്ത്രം എന്ന പേരിൽ ഒരു മലയാളം വ്യാഖ്യാനവും പ്രസിദ്ധീകൃതമായിട്ടുണ്ട്.
മാണ്ഡി ജില്ല ഇംഗ്ലീഷ് വിലാസം https://ml.wikipedia.org/wiki/Mandi_district
മാണ്ഡി ജില്ല വടക്കേയിന്ത്യയിലെ ഹിമാചൽ പ്രദേശ് സംസ്ഥാനത്തിന്റെ മധ്യ ജില്ലകളിൽപ്പെട്ട ഒന്നാണ്.
മാണ്ഡി പട്ടണമാണ് ഈ ജില്ലയുടെ ആസ്ഥാനം.
ഇവിടുത്തെ പ്രധാന മാതൃഭാഷ മണ്ടേലി ആണ്.
2011-ലെ സെൻസസ് പ്രകാരം, മാൻഡി ജില്ലയിലെ 9,99,777 എന്ന ജനസംഖ്യ ഫിജി, അല്ലെങ്കിൽ യുഎസിലെ മൊണ്ടാന സംസ്ഥാനത്തിനോ തുല്യമായിരുന്നു.
ഇത് ഇന്ത്യയിൽ ആകെയുള്ള 640-ജില്ലകളിൽ ഇതിന് 446-ാം റാങ്ക് നൽകുന്നു.
ജില്ലയിലെ ജനസാന്ദ്രത ഒരു ചതുരശ്ര കിലോമീറ്ററിന് 253 നിവാസികൾ (660/ചതുരശ്ര മൈൽ) എന്ന നിലയിലായിരുന്നു.
2001-2011 ദശകത്തിൽ മാണ്ഡി ജില്ലയിലെ ജനസംഖ്യാ വളർച്ചാ നിരക്ക് 10.89% എന്ന നിലയിലായിരുന്നു.
ഓരോ 1000 പുരുഷന്മാർക്കും 1012 സ്ത്രീകൾ എന്ന ലിംഗാനുപാതമുള്ള മാണ്ഡി ജില്ലയിലെ സാക്ഷരതാ നിരക്ക് 82.81% ആണ്.
ജനസംഖ്യയുടെ 6.27% നഗരപ്രദേശങ്ങളിലാണ് താമസിക്കുന്നത്.
ജനസംഖ്യയിൽ പട്ടികജാതി, പട്ടികവർഗ വിഭാഗങ്ങളുടെ പ്രാതിനിധ്യം യഥാക്രമം 29.38%, 1.28% എന്നിങ്ങനെയാണ്.
2011-ലെ സെൻസസ് പ്രകാരം ഈ ജില്ലയിലെ ജനസംഖ്യയുടെ 59.11% തങ്ങളുടെ ആദ്യ ഭാഷ മണ്ടേലിയാണെന്ന് തിരിച്ചറിഞ്ഞപ്പോൾ 33.32% പേർ പഹാരിയും (ഹിമാചൽ, ഉത്തരാഖണ്ഡ് എന്നിവിടങ്ങളിലെ മിക്ക ഇന്തോ-ആര്യൻ ഭാഷകൾക്കും ഈ പദം വ്യാപകമായി ബാധകമാണ്), 4.1% പേർ ഹിന്ദിയും  0.66% - പഞ്ചാബി, 0.47% - കാൻഗ്രി ഭാഷകളും തങ്ങളുടെ ആദ്യ ഭാഷയായി തെരഞ്ഞെടുത്തു.
മാണ്ഡി ജില്ലയെ 12 ഉപവിഭാഗങ്ങളായി തിരിച്ചിരിക്കുന്നു: മാണ്ഡി സദർ ബാൽഹ് സുന്ദർ നഗർ സർക്കാഘട്ട് ധരംപൂർ ജോഗീന്ദർ നഗർ പധർ ഗോഹർ തുനാഗ് കർസോഗ് ബാലിചോക്കി കോട്ലി അവലംബം ↑ ↑ ↑ ↑ ↑ ↑ ↑ ↑ ↑ ↑ ↑
മാതംഗലീല ഗജരക്ഷണശാസ്ത്രം പുറംചട്ട
തിരുമംഗലത്തു നീലകണ്ഠൻ മൂസ്സ് രചിച്ച ആനയുടെ ഉത്പത്തിവിവരങ്ങളും ഗജചികിത്സാക്രമങ്ങളും മറ്റും അടങ്ങിയ സംസ്കൃത ഗ്രന്ഥമായ മാതംഗലീലയുടെ മലയാളം വ്യാഖ്യാനമാണ് മാതംഗലീല ഗജരക്ഷണശാസ്ത്രം .
ചെറുവള്ളി നാരായണൻ നമ്പൂതിരി ആണ് ഈ ഗ്രന്ഥത്തിന്റെ രചയിതാവ്.
ഗജലക്ഷണ ശാസ്ത്രം എന്ന പ്രാചീന ഗ്രന്ഥത്തെ അടിസ്ഥാനമാക്കിയാണ് മാതംഗലീല എഴുതിയിട്ടുള്ളത്.
ലഘുവിവരണം
പാലകാപ്യ മുനി രചിച്ച പാലകാപ്യം (ഹസ്തായുർവേദം) എന്ന ഗ്രന്ഥത്തെ ആസ്പദമായെഴുതിയ മാതംഗലീല എന്ന പുസ്തകത്തിന്റെ മലയാളം വ്യാഖ്യാനമാണ് ഇത്.
2005 ഒക്ടോബറിലാണ് ആദ്യമായി പ്രസിദ്ധീകൃതമായത്.
സംസ്കൃത ശ്ലോകങ്ങൾ മലയാളം ലിപിയിലെഴുതിയതും അതിന്റെ അർത്ഥവുമാണ് പുസ്തകത്തിൽ കൊടുത്തിരിക്കുന്നത് അവലംബം ↑
മണത്തല ചന്ദനക്കുടം നേർച്ച
കേരളത്തിലെ തൃശ്ശൂർ ജില്ലയിലെ ചാവക്കാട് മണത്തലയിൽ സ്ഥിതിചെയ്യുന്ന മണത്തല ജുമാമസ്ജിദിൽ നടക്കുന്ന ഒരു ആണ്ടുനേർച്ചയാണ് മണത്തല ചന്ദനക്കുടം നേർച്ച .
ചാവക്കാടിൻറെ ചരിത്രപുരുഷനായി അറിയപ്പെടുന്ന ഹൈദ്രോസുകുട്ടി മൂപ്പർ വീരമൃത്യ വരിച്ചതിൻറെ സ്മരണാർത്ഥമാണ് ഈ നേർച്ച നടത്തപ്പെടുന്നത് .
എല്ലാ വർഷവും മകരമാസത്തിൽ ഇവിടെ ചന്ദനക്കുടം എഴുന്നെള്ളിപ്പും  താബൂത്ത് കാഴ്ചയും നടത്തിവരുന്നു .
മണപ്പള്ളി ഇംഗ്ലീഷ് വിലാസം https://ml.wikipedia.org/wiki/Manappally ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2020 ഓഗസ്റ്റ് മുതൽ തുടരുന്നു.
കൊല്ലം ജില്ലയിൽ കരുനാഗപ്പള്ളി താലൂക്കിലെ തഴവപഞ്ചായത്തിൽ ഉൾപ്പെടുന്ന ഒരു പ്രദേശം.
മണപ്പുറം
പഴയ മലബാറിന്റെ തെക്ക് പടിഞ്ഞാറ് ഭാഗത്ത് അറബിക്കടലിനും കാനോലി കനാലിനും ഇടയിൽ‌  ഇപ്പോഴത്തെ തൃശ്ശൂർ ജില്ലയിലെ തീരപ്രദേശമായ തളിക്കുളം, മതിലകം എന്നീ ബ്ലോക്കുകളിലെ പഞ്ചായത്തുകൾ  പൊതുവെ മണപ്പുറം എന്ന പേരിൽ അറിയപ്പെടുന്നു.
പൂഴിമണൽ പ്രദേശമായതിനാലാകാം മണപ്പുറം എന്ന് വിളിപ്പേരുണ്ടായത് എന്നു കരുതുന്നു.
തളിക്കുളം ബ്ലോക്കിലെ പഞ്ചായത്തുകൾ ഏങ്ങണ്ടിയൂർ വാടാനപ്പള്ളി തളിക്കുളം നാട്ടിക വലപ്പാട് മതിലകം ബ്ലോക്കിലെ പഞ്ചായത്തുകൾ എടത്തുരുത്തി കയ്പ്പമംഗലം മതിലകം പെരിഞ്ഞനം ശ്രീനാരായണപുരം അതിര്‌‍ത്തി പടിഞ്ഞാറ് - അറബിക്കടൽ വടക്ക് - ചേറ്റുവ കായൽ കിഴക്ക് - കാനോലി കനാൽ തെക്ക് - കൊടുങ്ങല്ലൂർ അവലംബം ↑ മെട്രോവാർത്ത-വികസത്തിനു ജനകീയ കൂട്ടായ്മ പുറം കണ്ണികൾ വാടാനപ്പള്ളി ഗ്രാമപഞ്ചായത്ത് Archived 2016-03-04 at the Wayback Machine .
വെബ്‌സൈറ്റ് വാടാനപ്പള്ളി Archived 2009-08-19 at the Wayback Machine .
മണപ്പുറം ഫിനാൻസ് ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇംഗ്ലീഷ് വിലാസം https://ml.wikipedia.org/wiki/Manappuram_Finance
ഇന്ത്യയിലെ ഒരു ബാങ്കിങ് ഇതര ധനകാര്യ സ്ഥാപനമാണ് മണപ്പുറം ഫിനാൻസ് ലിമിറ്റഡ് .
കേരളത്തിൽ തൃശ്ശൂർ ജില്ലയിലെ മണപ്പുറത്ത് 1949 ൽ ശ്രീ: വീ.
സി. പത്മനാഭൻ തുടങ്ങിവച്ച  ധനകാര്യ സ്ഥാപനമാണിത്.
1986 ൽ അദ്ദേഹത്തിൻറെ പുത്രൻ ശ്രീ. നന്ദകുമാർ മണപ്പുറം ഏറ്റെടുത്തു.
1995 ൽ ബോംബെ സ്റ്റോക്ക് എക്സ്ചെഞ്ചിൽ ലിസ്റ്റ് ചെയ്യപ്പെട്ട  മണപ്പുറം ഫിനാൻസ് ലിമിറ്റഡ് ധനകാര്യം, ആരോഗ്യ പരിപാലനം, വിവര സാങ്കേതികവിദ്യ,വിദേശ നാണയ വിനിമയം, ഇൻഷുറൻസ്, ജ്വല്ലറി അസെറ്റ് മാനേജ്‌മെൻറ്, കൃഷി, ക്ഷീരവൃത്തി എന്നിങ്ങനെ വിവിധ മേഖലകളിൽ ഇന്ന് പ്രവർത്തിക്കുന്നു
മണത്തല ജുമാമസ്ജിദ്
കേരളത്തിലെ തൃശ്ശൂർ ജില്ലയിലെ ചാവക്കാട് മണത്തലയിൽ സ്ഥിതിചെയ്യുന്ന പ്രശസ്തമായ മുസ്ലിം പള്ളിയാണ് മണത്തല ജുമാമസ്ജിദ് .
ഡി.  എട്ടാം നൂറ്റാണ്ടോടെയാണ് ഈ പള്ളി സ്ഥാപിക്കപ്പെട്ടത്.
പതിനെട്ടാം നൂറ്റാണ്ടിൻറെ അവസാനത്തോടെ ഹൈദ്രോസുകുട്ടി മൂപ്പരുടെ ഭൗതിക ശരീരം ഇവിടെ സംസ്കരിക്കപ്പെട്ടതോടെ ഈ പള്ളി കൂടുതൽ പ്രസിദ്ധിയാർജ്ജിക്കപ്പെട്ടു .
ചരിത്രപ്രസിദ്ധമായ മണത്തല ചന്ദനക്കുടം നേർച്ചയാണ് ഇവിടത്തെ പ്രധാനപ്പെട്ട ആഘോഷം ഖബറുകൾ
ഈ പള്ളിയിലെ പ്രധാനപ്പെട്ട ഖബർ ഹൈദ്രോസുകുട്ടി മൂപ്പരുടേതാണ് അവലംബം പുറത്തേക്കുള്ള കണ്ണികൾ Manathala Juma Masjid
മണപ്പാട് കുഞ്ഞഹമ്മദ് ഹാജി
കൊച്ചി നിയസഭയിലെ സാമാജികനും മുസ്‌ലിം പരിഷ്കരണവാദിയുമായിരുന്ന നേതാവായിരുന്നു മണപ്പാട് കുഞ്ഞഹമ്മദ് ഹാജി .
മണാപ്പാടൻ എന്നും അറിയപ്പെടാറുണ്ട്.
കൊച്ചി നിയമസഭയിലേക്ക് 1924-ൽ നടന്ന ആദ്യ തെരഞ്ഞെടുപ്പിൽ മുസ്‌ലിം സംവരണ മണ്ഡലത്തിലാണ് മണപ്പാട് വിജയിച്ചത്.
കേരള മുസ്‌ലിം ഐക്യസംഘത്തിന്റെ സംഘാടകരിലൊരാളായിരുന്നു മണപ്പാടൻ ഹാജി.
കൊടുങ്ങല്ലൂരിലെ പടിയത്ത് മണപ്പാട് തറവാട്ടിൽ 31 മാർച്ച് 1890-നാണ് ഹൈദ്രോസ് ഹാജി-കുഞ്ഞാമിനുമ്മ ദമ്പതികളുടെ മകനായി കുഞ്ഞുമുഹമ്മദ് ജനിക്കുന്നത്.
മാതാവിന്റെ കുടുംബത്തിലാണ് പ്രസിദ്ധനായ മുഹമ്മദ് അബ്‌ദുറഹ്‌മാൻ ജനിക്കുന്നത്.
കൊടുങ്ങല്ലൂരിൽ പ്രാഥമിക വിദ്യാഭ്യാസം നേടിയ ശേഷം പൊന്നാനിയിലെ ഉപരിപഠനത്തിലൂടെ അറബി-ഉർദു-മലയാളം ഭാഷകളിൽ നിപുണനായി മാറി.
പ്രദേശത്തെ സമ്പന്ന കുടുംബങ്ങൾക്കിടയിലെ തർക്കങ്ങൾ അവസാനിപ്പിക്കാനായി 1922-ൽ നിഷ്പക്ഷ സംഘം രൂപീകരിച്ചപ്പോൾ ജനറൽ സെക്രട്ടറിയായിരുന്നു ഹാജി.
മാസങ്ങൾക്കുള്ളിൽ തന്നെ ലക്ഷ്യം പൂർത്തീകരിച്ച സംഘം അതേ വർഷം ഏപ്രിലിൽ സമുദായ പരിഷ്കരണം ലക്ഷ്യവെക്കുന്ന കേരള മുസ്‌ലിം ഐക്യസംഘമായി പരിണമിച്ചപ്പോഴും ഹാജി നേതൃത്വത്തിൽ തുടർന്നു.
മണമ്പൂർ ഇംഗ്ലീഷ് വിലാസം https://ml.wikipedia.org/wiki/Manamboor
കേരളത്തിൽ തിരുവനന്തപുരം ജില്ലയിലെ ഒരു ഗ്രാമമാണ് മണമ്പൂർ .
2001 ലെ സെൻസസ് പ്രകാരം മണമ്പൂർ ജനസംഖ്യ 22558 ആണ്.
ഇതിൽ 10460 പുരുഷന്മാരും 12098 സ്ത്രീകളുമുണ്ട്.
മണമ്പൂർ ഗോവിന്ദൻ ആശാൻ
കവിയും സംസ്‌കൃത പണ്ഡിതനും ആയുർവേദ വൈദ്യനും, ശ്രീനാരായണഗുരുവിന്റെ സതീർത്ഥ്യനും കുമാരൻ ആശാന്റെ ഗുരുവും,  ആയിരുന്ന മണമ്പൂർ ഗോവിന്ദൻ ആശാൻ തിരുവനന്തപുരം ജില്ലയിലെ വർക്കല മണമ്പൂരിലെ വാഴാംകൊട്ട് എന്ന പുരാതന തറവാട്ടിൽ കൊല്ലവർഷം 1038 ൽ ജനിച്ചു.
സരസകവി മൂലൂരിന്റെ കവിരാമായണത്തിലും, ശ്രീനാരായണ കീർത്തനമഞ്ജരിയിലും  അങ്ങാടിക്കൽ വേലു വൈദ്യന്റെ കവിഖഗാവലിയിലും  മണമ്പൂർ ഗോവിന്ദൻ ആശാനെകുറിച്ചുള്ള പരാമർശങ്ങൾ ഉണ്ട്.
പരവൂർ പൊഴിക്കര ഗോവിന്ദൻ ആശാൻ ആയിരുന്നു അദ്ദേഹത്തിന്റെ ആദ്യ ഗുരു.
അവിടെ നിന്ന് സംസ്‌കൃതം അഭ്യസിച്ച ശേഷം കാർത്തികപ്പള്ളി പുതുപ്പള്ളിൽ വാരാണപള്ളി കുടുംബത്തിലെ രാമൻപിള്ള ആശാന്റെ ശിഷ്യത്വം സ്വീകരിക്കുകയും സംസ്‌കൃതത്തിൽ പാണ്ഡിത്യം നേടുകയും ചെയ്തു.
ശ്രീനാരായണ ഗുരു, വെളുത്തേരി, പെരുനെല്ലി കൃഷ്ണൻ വൈദ്യൻ, വാരാണപള്ളി കുഞ്ഞു പണിക്കർ, കെ.സി. കുഞ്ഞൻ വൈദ്യർ മുതലായവർ അവിടെ  മണമ്പൂർ ഗോവിന്ദൻ ആശാന്റെ സഹപാഠികൾ ആയിരുന്നു.
നാല് വർഷം അവിടെ പഠനം തുടർന്ന ശേഷം വൈദ്യ പഠനത്തിനായി ഹരിപ്പാട് അനന്ദപുരത്ത് രാജരാജവർമ്മ മൂത്ത കോയിതമ്പുരാന്റെ കൊട്ടാരത്തിലേക്ക് പോയി.
ആയുർവേദ പഠന ശേഷം നാട്ടിൽ തിരിച്ചെത്തിയ അദ്ദേഹം എസ്‌.
എൻ.ഡി.പി യോഗത്തിന്റെ ആദ്യ ഉപാധ്യക്ഷനായിരുന്ന ചവർകോട് കൊച്ചു ചെറുക്കൻ വൈദ്യന്റെ അപേക്ഷയനുസരിച്ച് രണ്ട് വർഷത്തോളം വർക്കല ചാവർകോട് താമസിച്ച് വൈദ്യവും സംസ്കൃതവും പഠിപ്പിച്ചു.
പിന്നീട് കൊല്ലവർഷം 1092ൽ  ശ്രീ നാരായണ ഗുരു ശിവവിരിയിൽ സംസ്‌കൃത പഠനശാല സ്ഥാപിച്ചപ്പോൾ അദ്ദേഹത്തെ അവിടുത്തെ  അദ്ധ്യാപകൻ ആയി നിയമിച്ചു.
തന്റെ മരണം വരെ ഗോവിന്ദനാശാൻ ആ ജോലിയിൽ തുടരുകയും ചെയ്തു.
വർക്കല നെടുങ്ങണ്ടയിൽ വിജ്ഞാനസന്ദായിനി എന്ന പേരിൽ ഒരു സംസ്‌കൃതപാഠശാല ഗോവിന്ദനാശാൻ സ്ഥാപിച്ചു.
കുമാരൻ ആശാൻ അദ്ദേഹത്തിന്റെ ശിഷ്യരിൽ പ്രമുഖൻ ആണ്.
വിദ്യാഭ്യാസ കാലത്ത് തന്നെ  ഗോവിന്ദനാശാൻ ധാരാളം കവിതകൾ എഴുതിയിരുന്നു.
മുണ്ടയിൽ ഗോവിന്ദനാശാൻ എന്ന പേരിൽ ആണ് അദ്ദേഹം ഏറെയും എഴുതിയിരുന്നത്.
കൃഷ്ണാർജ്ജുന വിജയം ആട്ടക്കഥ, ശിവസ്തോത്ര മാല മുതലായ കാവ്യങ്ങൾ അദ്ദേഹം രചിച്ചു.
ഭാരതം ചമ്പു, രഘുവംശം, മേഘസന്ദേശം തുടങ്ങിയ സംസ്‌കൃത കൃതികൾ അദ്ദേഹം വിവർത്തനം ചെയ്തു.
മലയാള മനോരമ, കേരളനന്ദിനി, സുജനനന്ദിനി, വിദ്യാവിലാസിനി മുതലായ പത്രമാസികകളിലും അദ്ദേഹം എഴുതിയിരുന്നു.
കൊല്ലവർഷം 1096  വൃശ്ചികം 15ന് അദ്ദേഹം അന്തരിച്ചു.
അവലംബം ↑ https://careermagazine.in/mahakavi/ ↑ http://www.netmalayalam.com/the-poet-who-wrote-poetry-for-spring-birthday-of-kumaranasan-73604-2/ ശിവഗിരി മാസിക വർക്കല : ചരിത്രം, സംസ്കാരം,  വർത്തമാനം.
തനിമ സുഭാഷ്, കേരള ഭാഷാ ഇൻസ്റ്റിറ്റ്യൂട്ട്,  തിരുവനന്തപുരം.
(ISBN/978-93-94421-36-3)
മുളിഞ്ഞ
മുളിഞ്ഞ കാസറഗോഡ് ജില്ലയിലെ ഒരു ഗ്രാമമാണ്.
ഉപ്പളയിൽ ആണ് ഈ സ്ഥലം.
മംഗൽപ്പാടി പഞ്ചായത്തിന്റെ ഭാഗം.
വിസ്തീർണ്ണം : 224 hectares, 3,841 ജനങ്ങളുണ്ട്.
ദേശീയപാത 66ലേയ്ക്കു ഇവിടെനിന്നു റോഡുകൾ ബന്ധിപ്പിച്ചിരിക്കുന്നു.
കാസറഗോഡ് നിന്ന് 25 കിലോമീറ്റർ.
ബഹുഭാഷാപ്രദേശമാണ്.
മലയാളം , കന്നഡ എന്നീ ഭാഷകൾ ഔദ്യോഗികമായി ഉപയോഗിക്കുന്നു.
തുളു , ബ്യാരി , കൊങ്കണി എന്നീ ഭാഷകൾ സംസാരിക്കുന്നു.
മഞ്ചേശ്വരം നിയമസഭാ മണ്ഡലത്തിൽപ്പെട്ട പ്രദേശമാണ്.
കാസറഗോഡ് ലോകസഭാമണ്ഡലത്തിൽപ്പെട്ട സ്ഥലമാണ്.
മുളിയങ്ങൽ ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2019 മാർച്ച് മുതൽ തുടരുന്നു.
കേരളത്തിലെ കോഴിക്കോട് ജില്ലയിലെ പേരാമ്പ്ര എന്ന നഗരത്തിൽ നോചഡ് panchayat സ്ഥിതി ചെയ്യുന്ന ഒരു ഗ്രാമം അന് മുളിയങ്ങൾ
മുളവീട് ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
മുളകൾ സമൃദ്ധമായി വളരുന്ന വടക്കുകിഴക്കേയിന്ത്യൻ സംസ്ഥാനങ്ങളിൽ താമസിക്കുന്ന ഗോത്രവർഗ്ഗക്കാർ മുള മാത്രം ഉപയോഗിച്ച് വീടുകൾ നിർമ്മിക്കുന്നു.
ഇത്തരത്തിലുള്ള മുളവീടുകളെ ടോങ് എന്നുവിളിക്കുന്നു.
പ്രധാനമായും ത്രിപുരയിലെ ഗോത്രവർഗ്ഗക്കാരാണ് മുളവീടുകൾക്കുള്ളിൽ താമസിക്കുന്നത്.
മുളിംപാല ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ഇംഗ്ലീഷ് വിലാസം https://ml.wikipedia.org/wiki/Agrostistachys_borneensis
15 മീറ്ററോളം ഉയരം വയ്ക്കുന്ന ഒരു മരമാണ് കോഴിവാലൻ അഥവാ മുളിംപാല .
( ശാസ്ത്രീയനാമം : Agrostistachys borneensis ) .
600 മീറ്റർ മുതൽ 1500 മീറ്റർ വരെ ഉയരമുള്ള നിത്യഹരിതവനങ്ങളിലെ അടിക്കാടുകളായി കാണപ്പെടുന്നു.
അവലംബം പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും വിക്കിസ്പീഷിസിൽ Agrostistachys borneensis എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Agrostistachys borneensis എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
മുളവന മഹാദേവർ ക്ഷേത്രം
കൊല്ലം താലൂക്കിലെ മുളവന ഗ്രാമത്തിലെ മുളവന ചെറിയിലെ മുളവന മഹാദേവർ ദേവസ്വം ശ്രീ മഹാദേവർ ക്ഷേത്രം പുരാതനമായ ഒരു ക്ഷേത്രമാണ്.
അത് ഈ സ്ഥലത്ത് മഹത്ത്വവും പ്രശസ്തിയും നേടി.
മുളവന ഗ്രാമത്തിലെയും സമീപ പ്രദേശങ്ങളിലെയും ജനങ്ങളുടെ പ്രധാന ആരാധനാലയമാണ് ഈ ക്ഷേത്രം.
ക്ഷേത്രം പൊതു ആരാധനാലയമാണ്.
ആളുകൾക്ക് ക്ഷേത്രത്തിൽ പ്രവേശിക്കാനും ശരിയായ രീതിയിൽ ആരാധന നടത്താനും അവകാശമുണ്ട്.
ക്ഷേത്രത്തിന്റെ കാര്യങ്ങളും അതുമായി ബന്ധപ്പെട്ട സ്വത്തുക്കളും കൈകാര്യം ചെയ്യുന്നതിനുള്ള പാരമ്പര്യ ഊരാഴ്മ അവകാശം കടലായിൽ മനയ്ക്ക് ഉണ്ടായിരുന്നു.
'കുംഭം' (ഫെബ്രുവരി / മാർച്ച്) മാസത്തിലാണ് മഹാശിവരാത്രി ഉത്സവം.
മുളവാനയിലെയും സമീപ ഗ്രാമങ്ങളിലെയും ആളുകൾക്ക് ശിവരാത്രി ദിനം വളരെ പ്രത്യേകമാണ്.
ജാതിയുടെയും മതത്തിന്റെയും അതിരുകളില്ലാതെയാണ് ഈ ഉത്സവം ആഘോഷിക്കുന്നത്.
മഹാദേവനോടൊപ്പം 'പ്രതിഷ്ഠ'യിൽ ശാസ്താവ് , ഗണപതി ദേവി, യക്ഷിഅമ്മ, ദേവി നാഗരാജാവ് എന്നിവരുണ്ട്.
രാവിലെ 5 മുതൽ 9 വരെയും വൈകുന്നേരം 5 മുതൽ രാത്രി 8 വരെയും ക്ഷേത്രം ഭക്തർക്കായി തുറക്കും പരാമർശങ്ങൾ
മുളവന്നൂർ ഭഗവതി ക്ഷേത്രം ഇംഗ്ലീഷ് വിലാസം https://ml.wikipedia.org/wiki/Mulavannoor_devi_temple മുളവന്നൂർ ഭഗവതി ക്ഷേത്രം
കാസർഗോഡ് ജില്ലയിലെ പ്രാചീന ക്ഷേത്രങ്ങളിൽ ഒന്നാണ് മുളവന്നൂർ ഭഗവതി ക്ഷേത്രം .
കോടോം ബേളൂർ പഞ്ചായത്തിൽ പറക്കളായിക്കു സമീപത്താണു ക്ഷേത്രം സ്ഥിതിചെയ്യുന്നത്.
മണിയാണി സമുദായത്തിന്റെ നാലു പ്രധാനകഴകങ്ങളിൽ ഒന്ന് മുളവന്നൂർ ദേവീക്ഷേത്രവുമായി ബന്ധപ്പെട്ടു കിടക്കുന്നു.
ക്ഷേത്രകഴകത്തിന്റെ ഉദ്ഭവത്തെക്കുറിച്ചോ ചരിത്രത്തെ  കുറിച്ചോ പ്രധാന തെളിവുകളൊന്നും തന്നെ നിലവിലില്ല.
എന്നാൽ ഇതുമായി ബന്ധപ്പെട്ട് നിരവധി ഐതിഹ്യങ്ങൾ നിലവിലുണ്ട്.
വൃശ്ചികമാസത്തിലെ ആദ്യത്തെ ചൊവ്വാഴ്ചയാണ് ദേവി മുളവന്നൂരിലേക്ക് എത്തിച്ചേർന്നത് എന്ന വിശ്വാസം നിലനിൽക്കുന്നു.
അതുമായി ബന്ധപ്പെട്ട് നിലവിൽ ആചാരാനുഷ്ഠാനങ്ങളും ഉണ്ട്.
മണിയാണി സമുദായത്തിന്റെ നാലു പ്രധാന കഴകങ്ങളായ കണ്ണോത്ത് , കാപ്പാട്ട് , കല്ല്യോട്ട് , മുളവന്നൂർ എന്നിവയിൽ കല്ല്യോട്ട് കഴവുമായി മുളവന്നൂർ ഭഗവതിക്ക് സഹോദരീ ബന്ധമുണ്ടെന്ന് ഐതിഹ്യപ്രകാരം വിശ്വസിക്കുന്നു.
നിത്യപൂജ, നിത്യനിവേദ്യം, അന്തിത്തിരി, നിറപുത്തരി, തുലാപുത്തരി, വൃശ്ചികത്തിലെ ഒന്നാമത്തെ ചൊവ്വാഴ്ച അരിത്രാവൽ അടിയന്തരം, ചൊവ്വാ വിളക്ക്, തണ്ണിലാമൃത്, ധനു, മകരമാസങ്ങളിൽ തിരുമുറ്റപ്പണി, ധനു 28 ആം തീയതി മഡിയൻ ക്ഷേത്രപാലക ക്ഷേത്രത്തിലേക്ക് പീഠസമേതമുള്ള എഴുന്നെള്ളത്ത്, മകരമാസത്തിൽ കളിയാട്ടം, മേടമാസത്തിൽ തായങ്കൊട വിഷ്ണുമൂർത്തി, പൊട്ടൻ ദേവസ്ഥാനത്തു കളിയാട്ടം, ശിവരാത്രി മഹോത്സവം, മീനമാസത്തിൽ കാർത്തിക തൊട്ടുള്ള ഒമ്പതുദിവസത്തെ പൂരോത്സവം , പൂരോത്സവത്തോടു കൂടി നടത്തുന്ന മറത്തുകളി , വിഷ്ണുവിന്റേയും ഭഗവതി സേവയുടേയും പ്രതിഷ്ഠാദിനം എന്നിവയാണു മുളവന്നൂർ ദേവീക്ഷേത്രത്തിലെ പ്രധാന ഉത്സവങ്ങൾ.
കണ്ണോത്ത്, കാപ്പാട്ട്, കല്ല്യോട്ട്, കേണമംഗലം എന്നീ മണിയാണി സമുദായത്തിലെ പെരുങ്കളിയാട്ടത്തിൽ മുഖ്യദേവതമാരുടെ തിരുമുടിക്കുള്ള മുള ഈ ക്ഷേത്രവുമായി ബന്ധപ്പെട്ടുകിടക്കുന്ന മണിയാണി കഴകത്തിൽ നിന്നുമാണ് ആചാരാനുഷ്ഠാനങ്ങളോടു കൂടി, പ്രത്യേക വിധി പ്രകാരം കൊണ്ടുപോകുന്നത്.
മുളവനം ഉള്ള ഊര് എന്ന നിലയിൽ ഇതിന്റെ ചുരുക്കമായി ഈ പ്രദേശത്തിനു പേരുവന്നത് എന്ന വിശ്വാസവും നിലവിലുണ്ട്.
പ്രായേണ കൂടുതലായി മുളവന്നൂർ ആണെങ്കിലും ചിലരെങ്കിലും മുളിവന്നൂർ എന്നും വിളിക്കുന്നുണ്ട്.
മുളവാലൻ തുമ്പികൾ ഇംഗ്ലീഷ് വിലാസം https://ml.wikipedia.org/wiki/Protoneuridae
കരിഞ്ചെമ്പൻ മുളവാലൻ , പെൺതുമ്പി.
സൂചിത്തുമ്പികളിലെ ഒരു കുടുംബമാണ് മുളവാലൻ തുമ്പികൾ (Protoneuridae).
2013-ൽ പഴയ ലോകത്തിലെ മുളവാലൻ തുമ്പികളെ പാൽത്തുമ്പി കുടുംബവുമായി ലയിപ്പിച്ചു.
മിക്കവാറും വളരെച്ചെറിയ പ്രകാശം കടന്നുപോകുന്ന നേരിയ ഞരമ്പുകൾ മാത്രമുള്ള ചിറകുകളോടു കൂടിയവയുമാണ് മുളവാലൻ തുമ്പികൾ.
ആൺതുമ്പികൾക്ക് നിറം കൂടുതലാണ്.
വലിയ തടാകങ്ങളുടെ തീരത്തും നദിയോരത്തുമെല്ലാം ഇവയെ കാണുന്നു.
ജനുസുകൾ
ഈ കുടുംബത്തിൽ കാണുന്ന ജനുസുകൾ: Amazoneura Machado, 2004 Arabineura Schneider and Dumont, 1995 Caconeura Kirby, 1890 Chlorocnemis Selys, 1863 Drepanoneura von Ellenrieder Garrison, 2008 Disparoneura Selys, 1860 Elattoneura Cowley, 1935 Epipleoneura Williamson, 1915 Epipotoneura Williamson, 1915 Esme Fraser, 1922 Forcepsioneura Lencioni, 1999 Idioneura Selys, 1860 Isomecocnemis Cowley, 1936 Junix Rácenis, 1968 Lamproneura De Marmels, 2003 Melanoneura Fraser, 1922 Microneura Hagen in Selys, 1886 Neoneura Selys, 1860 Nososticta Selys, 1860 Peristicta Hagen in Selys, 1860 Phasmoneura Williamson, 1916 Phylloneura Fraser, 1922 Prodasineura Cowley, 1934 Proneura Selys, 1889 Protoneura Selys in Sagra, 1857 Psaironeura Williamson, 1915 Roppaneura Santos, 1966 അവലംബം ഇവയും കാണുക പുറത്തേക്കുള്ള കണ്ണികൾ Media related to Protoneuridae at Wikimedia Commons Protoneuridae എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
മധുവിധു (ചലച്ചിത്രം)
ശ്രീകുമാർ പ്രൊഡക്ഷൻസിന്റെ ബാനറിൽ പി. സുബ്രഹ്മണ്യം നിർമിച്ച മലയാളചലച്ചിത്രമാണ് മധുവിധു .
എ കുമാരസ്വാമി റിലീസിംഗ് കമ്പനി വിതരണം ചെയ്ത ഈ ചിത്രം 1970 ഒക്ടോബർ 15-ന് കേരളത്തിൽ പ്രദർശനം തുടങ്ങി.
അഭിനേതാക്കൾ വിൻസന്റ് ജോസ് പ്രകാശ് എസ്.പി. പിള്ള നെല്ലിക്കോട് ഭാസ്കരൻ കെ.പി.എ.സി. സണ്ണി ആലുംമൂടൻ ഗീതാഞ്ജലി ശാന്തി ജയഭാരതി ആറന്മുള പൊന്നമ്മ പങ്കജവല്ലി മായ സരസമ്മ പ്രമീള.
പിന്നണിഗായകർ കെ.ജെ. യേശുദാസ് എൽ.ആർ. ഈശ്വരി എസ്. ജാനകി അണിയറശില്പികൾ ബാനർ - ശ്രീകുമാർ പ്രൊഡക്ഷൻസ് വിതരണം - കുമാരസ്വാമി റിലീസ് കഥ - ബാബു നന്തൻ‌കോട് തിരക്കഥ, സംഭാഷണം - മുട്ടത്തു വർക്കി സംവിധാനം - എൻ. ശങ്കരൻ നായർ നിർമ്മാണം - പി. സുബ്രഹ്മണ്യം ഛായാഗ്രഹണം - ഇ.
എൻ.സി. നായർ നിശ്ചലഛായാഗ്രഹണം - വേലപ്പൻ ഗാനരചന - ഒ.എൻ.വി. കുറുപ്പ് സംഗീതം - എം.ബി. ശ്രീനിവാസൻ ഗാനങ്ങൾ സംഗീതം - എം.ബി. ശ്രീനിവാസൻ ഗാനരചന - ഒ.എൻ.വി. കുറുപ്പ് ക്ര.
ഗാനം ആലാപനം 1 ആതിരക്കുളിരുള്ള രാവിലിന്നൊരു എസ് ജാനകി 2 യമുനാതീരവിഹാരീ എസ് ജാനകി 3 രാവു മായും നിലാവു മായും കെ ജെ യേശുദാസ് 4 ഒരു മധുരസ്വപ്നമല്ലാ കെ ജെ യേശുദാസ് 5 ഉത്സവം മദിരോത്സവം എൽ ആർ ഈശ്വരി അവലംബം പുറത്തേക്കുള്ള കണ്ണികൾ മലയാളചലച്ചിത്രം ഡേറ്റാബേസിൽ നിന്ന് മധുവിധു ഇന്റർനെറ്റ് മൂവി ഡേറ്റാബേസിൽ നിന്ന് മധുവിധു മുഴുനീള മലയാളചലച്ചിത്രം മധുവിധു
മധുസൂദൻ ഗുപ്ത
പണ്ഡിറ്റ് മധുസൂദൻ ഗുപ്ത ( ബംഗാളി : মধুসূদন গুপ্ত ) (1800 – 15 നവംബർ 1856) പാശ്ചാത്യ വൈദ്യശാസ്ത്രത്തിൽ പരിശീലനം നേടി  മനുഷ്യശവച്ഛേദനം നടത്തിയ ആദ്യത്തെ ഇന്ത്യൻ ഡോക്ടറാണ്.
കൽക്കട്ടയിൽ മെഡിക്കൽ കോളജ് നിലവിൽ വന്നപ്പോൾ സാമൂഹ്യവിലക്ക് അവഗണിച്ചുകൊണ്ട് മനുഷ്യ ശവശരീരം കീറിമുറിച്ച് അവയവപഠനം നടത്താൻ തയ്യാറായി.
1896 ഒക്ടോബർ 28 നു ഗുപ്ത ശവച്ഛേദനം നടത്തിയ ആദ്യത്തെ ഇന്ത്യക്കാരനായി.
രാജ് കൃഷ്ണ ഡേ, ഉമാചരൺ സേത്ത്, ദ്വാരകാനാഥ് ഗോപ്തു, നബിൻ ചന്ദ്ര മിത്ര എന്നീ മെഡിക്കൽ കോളജ് വിദ്യാർഥികൾ ഈ പ്രവൃത്തിയിൽ സഹായികളായി ഉണ്ടായിരുന്നു.
ബ്രിട്ടീഷ് ഈസ്റ്റ് ഇന്ത്യാ കമ്പനി ഭരണാധികാരികൾ ആചാരവെടികൾ ഉതിർത്തുകൊണ്ട് അദ്ദേഹത്തെ ആദരിച്ചു.
പ്രാചീനകാലത്തെ ശസ്ത്രക്രിയാ വിദഗ്ദ്ധനായിരുന്ന സുശ്രുതനെപ്പോലെയുള്ള ജ്ഞാനികൾ മനുഷ്യശരീരശാസ്ത്രം പഠിക്കുന്നതിനായി മനുഷ്യ മൃതദേഹച്ഛേദനം നടത്തിയിട്ടുണ്ട് എന്ന് തീർച്ചയാണ്.
എന്നാൽ ഡോ. മധുസൂദൻ ഗുപ്തയായിരുന്നു ആധുനിക വൈദ്യ ചികിത്സകൻ എന്ന നിലയിൽ ശവച്ഛേദനം ചെയ്ത ആദ്യത്തെ ഇന്ത്യക്കാരൻ.
പാരമ്പര്യമായി ആയുർവേദ ചികിത്സകരായ വൈദ്യ കുടുംബത്തിലെ അംഗമായിരുന്നു ഗുപ്ത.
1800 ൽ ഹൂഗ്ലിയിലെ ബലറാം ഗുപ്തയ്ക്ക് ബൈദ്യബതിയിൽ ജനിച്ച മകനാണ്.
സ്കൂൾ വിദ്യാഭ്യാസം പൂർത്തിയാക്കിയ ശേഷം സംസ്കൃത കോളജിൽ പ്രവേശനം നേടി.
ബൈദ്യക് ശാഖയിലായിരുന്നു പരിശീലനം നേടിയത്.
1830 ൽ സംസ്കൃത കോളജിൽ ഖുദിരാം വിശാരദിനെ നീക്കിക്കൊണ്ട് പ്രൊഫസറായി നിയമിക്കപ്പെട്ടു.
ഇത് വിദ്യാർത്ഥികൾക്കിടയിൽ ഒച്ചപ്പാടിനിടയാക്കി.
Foundation of the Medical College.
1835 ൽ മെഡിക്കൽ കോളജ് സ്ഥാപിക്കപ്പെട്ടു.
സംസ്കൃത കോളജിലെ ബൈദ്യക് ശാഖ നിർത്തലാക്കിയതിനെത്തുടർന്ന് ഗുപ്ത അസിസ്റ്റന്റ് ടീച്ചറായി മെഡിക്കൽ കോളജിൽ ചേർന്നു.
പാശ്ചാത്യ വൈദ്യം വിദ്യാർഥികളോടൊപ്പം പഠിക്കുകയും 1840 ൽ പഠനം വിജയകരമായി പൂർത്തിയാക്കുകയും ചെയ്തു.
1845 ൽ ഹിന്ദുസ്ഥാനി മീഡിയത്തിൽ സൂപ്രണ്ടായി.
1848 ൽ ഫസ്റ്റ് ക്ലാസ് സബ്-അസിസ്റ്റന്റ് സർജനായി സ്ഥാനക്കയറ്റം കിട്ടി.
1852 ൽ മെഡിക്കൽ കോളജിൽ ആദ്യമായി ബംഗാളി മീഡിയം ആരംഭിച്ചപ്പോൾ ഗുപ്ത സൂപ്രണ്ടായി ഉത്തരവാദിത്തമേറ്റെടുത്തു.
കൽക്കട്ട മെഡിക്കൽ കോളജിന്റെയും ആശുപത്രിയുടെയും ചരിത്രത്തിൽ ശ്രദ്ധേയമായ സംഭാവന ചെയ്തയാളാണ് ഗുപ്ത.
ശസ്ത്രക്രിയയോടും ശവശരീരങ്ങളിൽ തൊടുന്നതിനോടും എതിർപ്പുള്ള കുലീനകുടുംബാംഗങ്ങളായതു കൊണ്ടോ ആയുർവേദം, യുനാനി തുടങ്ങിയ ചികിത്സാശാഖകളുടെ പ്രചാരം കൊണ്ടോ മെഡിക്കൽ കോളജിന്റെ ആരംഭകാലത്ത് ഇന്ത്യൻ വിദ്യാർഥികൾ പഠനത്തിനായി തയ്യാറായി വന്നിരുന്നില്ല.
സംസ്കൃത പണ്ഡിതനും ആയുർവേദ ഡോക്ടറും ആയിരുന്ന അദ്ദേഹം  ശവശരീര ഛേദനം നടത്തുമെന്ന് പ്രസ്താവിച്ചുകൊണ്ട് സമൂഹത്തിൽ ചലനങ്ങളുണ്ടാക്കി.
ഇതിനെത്തുടർന്ന് ധാരാളം വിദ്യാർഥികൾ സി.എം.സി(കൽക്കട്ട മെഡിക്കൽ കോളജ്)യിൽ വിദ്യാഭ്യാസത്തിനായി എത്തിത്തുടങ്ങി.
50 പീരങ്കി വെടികൾ വെച്ചുകൊണ്ട് ബ്രിട്ടിഷ് ഗവണ്മെന്റ് ഗുപ്തയെ ആദരിച്ചു.
ചില വിവാദ പ്രചരണങ്ങളുടെ ഭാഗമായി അതിക്രമങ്ങൾ ഉണ്ടാകുമെന്ന് ഭയന്നിരുന്ന് കോളജിന്റെ പ്രവേശന കവാടം അടച്ചിട്ടിരുന്ന സമയമായതിനാൽ ഈ 50 പീരങ്കി വെടികളുടെ നിജസ്ഥിതി ഉറപ്പിക്കാൻ മാർഗ്ഗമില്ല നിലനിന്നിരുന്ന ആചാരങ്ങളെ ഒരു പരിധിവരെ എങ്കിലും തകർക്കാൻ കഴിഞ്ഞതിൽ ഭരണാധികാരികൾ സന്തോഷിച്ചിരുന്നു.
ഫലത്തിൽ ഇത് നേറ്റീവ് മെഡിക്കൽ ഇൻസ്റ്റിറ്റ്യൂഷൻ( എൻ.എം.ഐ) അല്ലെങ്കിൽ ആയുർവേദവും യുനാനിയും ചികിത്സയ്ക്കായി ഉപയോഗിക്കുന്ന വ്യവസ്ഥയ്ക്ക് എതിരായ നിലപാടായി മാറി.
സി.എം.സി യിൽ നിന്ന് പഠനം പൂർത്തിയാക്കിയ ആദ്യ സംഘം വിദ്യാർഥികളിൽ ഒരാളായിരുന്നു.
മധുസൂദൻ ആണ് ആദ്യത്തെ ശവച്ഛേദകൻ എന്ന വാദം ആർ ഹാവ്ലോക്ക് ചാൾസ് തള്ളിക്കളയുന്നുണ്ട്.
ആധുനിക ശരീരശാസ്ത്ര വിദ്യാഭ്യാസം ആന്തരികവൽക്കരിച്ച് ഈസ്റ്റ് ഇന്ത്യാ കമ്പനിയുടെ വിദ്യാഭ്യാസ രീതിയുടെ പ്രതിധിയായി മാറിയ ആദ്യത്തെ ആളുകളിൽ ഒരാളായി ഗുപ്തയെ കാണാനാകും.